Από που να ξεκινήσω! Θα ξεκινήσω από το σημαντικότερο: Ο Μιχάλης και οι γονείς του είναι από τους ευγενέστερους και καλοσυνάτους ανθρώπους που θα γνωρίσει κανείς στην Κρήτη. Όχι ότι δεν συνηθίζεται στην Κρήτη, αλλά οι συγκεκριμένοι άνθρωποι πραγματικά ξεπερνάνε κάθε προσδοκία.
Όσον αφορά τις παραλίες, υπάρχουν δύο πολύ κοντά στο σπίτι. Η μία είναι η παραλία μπροστά από το κάμπινγκ η οποία απέχει 3-5 λεπτά με τα πόδια, ρηχή όπως όλες οι παραλίες στις Γούβες, κατάλληλη για παιδιά, με πολύ χώρο για να πάει κανείς με την ομπρέλα του αλλά και διαθέσιμες ξαπλώστρες - ομπρέλες. Η άλλη απέχει 7-8 λεπτά με τα πόδια, είναι πιο οργανωμένη με περισσότερες ξαπλώστρες και περισσότερο κόσμο φυσικά.
Όσον αφορά το ίδιο το σπίτι, ότι θα μπορούσε να ζητήσει κανείς όταν ψάχνει διακοπές σε μια πανέμορφη μονοκατοικία και όχι σε ένα δωμάτιο ξενοδοχείου. Με τεράστιο φροντισμένο κήπο, με εξωτερικό μπάνιο το οποίο είναι απίστευτη διευκόλυνση όταν είστε πολλοί, με ηλιακό, με οργανωμένη κουζίνα όπου μπορείς να μαγειρέψεις τα πάντα, με air-condition, με τηλεόραση και cosmote tv, με σίτες, με φοβερή θέα θάλασσα, με δροσιά και πάνω απ΄ όλα με απίστευτη πανέμορφη ΗΣΥΧΙΑ! Δεν ξύπνησα ούτε ένα βράδυ από οποιονδήποτε ενοχλητικό θόρυβο.
Ένα μεγάλο ευχαριστώ στον Μιχάλη και τους γονείς του. Περάσαμε υπέροχα!